इंटरसिटी के ठहराव की उम्मीद कम
भास्कर संवाददाता | कुचामन सिटी
कुचामनमें बहुप्रतीक्षित जोधपुर-जयपुर-इंदौर इंटरसिटी एक्सप्रेस ट्रेन के ठहराव की फिलहाल कोई उम्मीद नहीं है। हालांकि इस ट्रेन को कुचामन सिटी स्टेशन पर ठहराव कराने के गत कई वर्षों से प्रयास किए जा रहे हैं। इस संबंध में पांच दिन पूर्व 24 दिसम्बर को ही नई दिल्ली में एक प्रतिनिधिमंडल ने सांसद सीआर चौधरी के साथ रेलमंत्री सुरेश प्रभु से मिलकर ठहराव की मांग की थी। जिस पर रेलमंत्री ने उनकी मांग पर सकारात्मक प्रयास करने का आश्वासन दिया था। शहर के एक जागरूक युवा विक्रमसिंह राठौड़ ने इस ट्रेन के ठहराव के संबंध में गत दिवस रेल मंत्रालय के ऑनलाइन पोर्टल पर समस्या डाली थी। उन्होंने रेल मंत्रालय को अवगत कराया कि सांसद सीआर चौधरी, कुचामन विकास समिति और विधायक विजयसिंह चौधरी समेत क्षेत्र के लोगों ने समय-समय पर इस ट्रेन के ठहराव का आग्रह किया था। कुचामन के लोगों को इस ट्रेन में सवार होने के लिए नावां अथवा मकराना जाना पड़ता है जो कि काफी जटिल काम है। इसके जवाब में रेल मंत्रालय की ओर से केस क्लोज्ड करते हुए ट्रेन के ठहराव करने को औचित्यहीन करार दिया।
जोधपुर-जयपुर-इंदौर इंटरसिटी एक्सप्रेस के कुचामन स्टेशन पर ठहराव के लिए बरसों से यहां के लोगों की मांग चल रही है। कुविस स्थानीय जागरूक लोगों ने रेलवे के बड़े अधिकारियों समेत रेलमंत्री को ज्ञापन भेजकर समय-समय पर मांग की है। यह ट्रेन जयपुर जाने वालों के लिए सर्वाधिक उपयुक्त ट्रेन मानी जाती है। इसलिए रोजाना यहां के दर्जनों यात्री करीब 30 किमी दूर नावां स्टेशन जाकर ट्रेन पकड़ते हैं।
रेल मंत्रालय की ओर से इस समस्या के केस को बंद करते हुए जवाब में बताया कि रेलवे बोर्ड के पत्र सं0 2004/कोचिंग ।।/3/ठहराव नीति दिनांक 17.12.2015 के अनुसार एक यात्री गाड़ी के एक मिनट के ठहराव का व्यय 12716 से 24506 रुपए आता है जबकि कुचामन सिटी स्टेशन पर लगभग 12 जोड़े गाड़ियों का ठहराव है। यहां आय प्रतिदिन प्रति गाड़ी औसतन 6092 रुपए ही आती है। इसलिए अतिरिक्त गाड़ियों को रोकने का वाणिज्यिक दृष्टि से औचित्य नहीं बनता है।
hin_Deva kas_Deva hin_Deva hin_Deva hin_Deva